Matti Juntura

Matti Juntura (s. 16. maaliskuuta 1963) on suomalainen lentopalloilija. Hän on pituudeltaan 207-senttimetrinen ja oli 1980-luvun lopun ja 1990-luvun alun parhaimpia suomalaisia keskitorjujia. Hän pelasi Suomen maajoukkueessa 189 A-maaottelua ja on sillä ollut kymmenen eniten maaotteluita pelanneen suomalaisen joukossa. Hän voitti kuusi Suomen-mestaruutta, joista neljä KuPS-Volleyssa vuosina 1991–1994. Hän pelasi kahdet Euroopan-mestaruuskilpailut, maailmanliigaa ja monia Pohjoismaiden mestaruuskilpailuja.

Juntura valittiin vuoden lentopalloilijaksi 1991. Hänet nimettiin Suomen Lentopalloliiton Hall of Fameen vuonna 2025.

Matti Junturan poika Ville Juntura on pääsarjatason lentopalloilija.

 Lähteet 

Luokka:Suomalaiset lentopalloilijat
Luokka:Vuonna 1963 syntyneet
Luokka:Elävät henkilöt